text: Reuters: El-bilar millum teir minst álítandi í brúkarakanning
text: #000001
text: Í eini amerikanskari brúkarakanning, sum mátar hvussu nøgdir bileigarar eru, eru el-bilar millum teir, sum brúkararnir eru minst nøgdir við.
text: #000002
text: Reuters skrivar, at el-bilar og ‘full-size pickup trucks’ vóru teir við flest trupulleikum, tá ið tað kemur til at vera álítandi í rakstri (reliability). Árliga kanningin av nøgdsemi millum bileigarar, sum Consumer Reports magazine skipar fyri, sum kom út týsdagin, vísti, at asiatisku bilmerkini enn einaferð vóru ráðandi í samlaðum stigatali. Hybrid-bilar og sedan bilar av miðal stødd vóru millum teir sum royndust best, sambært kanningini.
text: #000003
text: Árliga kanningin hjá tíðarritinum, av hvussu álítandi nýggir bilar roynast í rakstri, sigur nakað um, hvørji bilasløg fara at geva eigarunum fleiri ella færri trupulleikar, enn teirra kappingarneytar, bygt á samlaðu dáturnar. Hvussu stigini eru býtt millum ymsu bilmerkini, hevur stóra ávirkan á bæði vanligar brúkarar og stjórar í fyritøkum.
text: #000004
text: Elbilarnir frá Tesla, sum eru teir, sum Consumer Reports fekk mest upplýsingar frá eigarum um, hava framvegis ávísar trupulleikar við billutum, stýring og upphangi, máling og trimming, og hitaskipan, men samlaða elektriska drívmegin, motorur og alt tað, ið drívur bilin fram - á enskum powertrain - er sera álítandi og hevur fáar trupulleikar hjá Tesla, sambært kanningini.
text: #000005
text: Tesla bøtti sína støðu á stigatalvuni við fýra plássum og er nr. 19 í ár, meðan Mercedes-Benz fall fimm pláss aftur eftir hæli og er nú tað minst álítandi merkið í rakstri, sambært kanningini.
text: #000006
text: Elbilaeigarar av øðrum merkjum, søgdu seg hava trupulleikar við løðing og battaríunum, eins væl og trupulleikar við drívkraftini á elektrisku motorunum. Av teimum 11 modellunum, sum Consumer Reports fekk nóg nógvar dátur um, hava einans fýra fingið skoðsmálið ‘miðal’ ella ‘betri’ fyri “predicted reliability” ella v.ø.o. hvussu álítandi bilurin kann væntast verða í rakstri.
text: #000007
text: Bilamerkini, sum fingu hægstu meting í kanningini, vóru Toyota og Lexus, og sjey av tíggju teim bestu bilmerkjunum vóru øll úr Japan ella Suðurkorea.
text: #000008
text: Av teimum, sum ætla sær at keypa bil, siga 94%, at hvussu álítandi bilurin roynist í rakstri, er “avgerðandi” (extremely) ella “sera” (very) umráðandi, vísti kanningin eisini.
text: #000009